দুর্গাপুর কাণ্ডে হাসপাতালের থেকে রিপোর্ট তলব স্বাস্থ্যভবনের

কলকাতা: দুর্গাপুরের বেসরকারি মেডিক্যাল কলেজ ও হাসপাতালের দ্বিতীয় বর্ষের এক ডাক্তারি ছাত্রীকে গণধর্ষণের (Durgapur Gang Physical Assault) অভিযোগ। এই ঘটনার রিপোর্ট তলব করেছে স্বাস্থ্য অধিকর্তা। ডিরেক্টার অফ মেডিক্যাল এডুকেশনের কাছে রিপোর্ট জমা দেওয়ার নির্দেশ দেওয়া হয়েছে। পুলিশি তদন্তের উপর নজর রাখা হচ্ছে বলে স্বাস্থ্য ভবন সূত্রে খবর। স্বাস্থ্য শিক্ষা অধিকর্তা ইন্দ্রজিৎ সাহার কাছে রিপোর্ট জমা দিতে হবে এই বেসরকারি মেডিক্যাল কলেজ কর্তৃপক্ষকে।

নির্যাতিতা তরুণী দুর্গাপুরের শোভাপুর এলাকার এক বেসরকারি মেডিক্যাল কলেজের দ্বিতীয় বর্ষের পড়ুয়া। তিনি ওড়িশার জলেশ্বরের বাসিন্দা। শুক্রবার সন্ধেবেলা ক্যাম্পাসের বাইরে খাবার খেতে বেরিয়েছিলেন ওই ডাক্তারি পড়ুয়া। ফেরার পথে ধর্ষণ করা হয় তাঁকে, এমনটাই অভিযোগ উঠে এসেছে। হাসপাতালে ভর্তি রয়েছেন নির্যাতিতা। ঘটনায় দুর্গাপুরের ওই মেডিক্যাল কলেজ হাসপাতালের কাছ থেকে রিপোর্ট তলব করেছে স্বাস্থ্যভবন। রাজ্যের স্বাস্থ্য-শিক্ষা অধিকর্তার কাছে রিপোর্ট জমা দিতে হবে সংশ্লিষ্ট মেডিক্যাল কলেজ হাসপাতালকে।

আরও পড়ুন: হামলার পর ফের নাগরাকাটায় গিয়ে ত্রাণ বিতরণ করলেন শঙ্কর ঘোষ!

দুর্গাপুরে বেসরকারি মেডিক্যাল কলেজের দ্বিতীয় বর্ষের ডাক্তারি পড়ুয়াকে ধর্ষণের অভিযোগ। ওই কলেজ ছাত্রীর সঠিক তদন্তের দাবিতে সিপিআইএম বেসরকারি কলেজ চত্বরে বিক্ষোভ প্রদর্শন করে। এর সঙ্গে সঙ্গে ওই বেসরকারি কলেজের যে সমস্ত ডাক্তারি পড়ুয়ারা আছে বিচারের দাবিতে কলেজ চত্বরেই বসে পড়ে। এবং তারা বিক্ষোভ দেখাতে থাকে। ওই বেসরকারি কলেজের কর্তৃপক্ষের ডাক্তারি পড়ুয়ারা কথা বলে তবেই সিদ্ধান্ত নেবে পরবর্তীতে কি সিদ্ধান্ত নেবেন। ওই বেসরকারি কলেজের পড়ুয়ারা এখন কলেজ চত্বরে বসেই বিক্ষোভ দেখাচ্ছে।

অন্যদিকে সিপিএমের পক্ষ থেকেও ডি ওয়াই এফ আই এবং এসএফআইয়ের ছাত্রছাত্রীরা বিক্ষোভ দেখিয়ে ধরনায় বসে পড়ে বিজেপি বিধায়কের নেতৃত্বে কলেজ চত্বরে ই প্রতিবাদ মিছিল বের করা হয়। কংগ্রেসের তরফ থেকে জেলা সভানেত্রী মেঘনা মান্না নেতৃত্বে একটি টিম আছে কলেজ কর্তৃপক্ষের সঙ্গে কথা বলতে কিন্তু দেখা না পাওয়ায় তারাও ক্ষোভে ফেটে পড়ে। কলেজ ছাত্র নামানো হয় বিশাল পুলিশ বাহিনী অন্যদিকে পুলিশের একটি টিম জঙ্গলেও তল্লাশি শুরু করে। বিজেপি তরফ থেকে নিউটনশিপ থানা ঘেরাও করে বিক্ষোভ প্রদর্শন করা হয়। কলেজ কর্তৃপক্ষের তরফ থেকে এখনো পর্যন্ত কোনো সদুত্তর পাওয়া যায়নি। অন্যদিকে নির্যাতিতার বাবা ফোনে বিরোধী দলনেতা শুভেন্দু অধিকারীর সাথে কথা বলেন।

অন্য খবর দেখুন